Úradný vestník L 272 , 25/10/2000 S. 0010 - 0011



Nariadenie Komisie (ES) č. 2354/2000 z 24. októbra 2000 ohľadne zatrieďovania určitého tovaru v rámci kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (ES) č. 1264/2000 [2], a najmä na jeho článok 9, keďže: (1) S cieľom zabezpečenia jednotného uplatňovania kombinovanej nomenklatúry pripojenej k uvedenému nariadeniu je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu. (2) Nariadenie (EHS) č. 2658/87 stanovuje všeobecné pravidlá na interpretáciu kombinovanej nomenklatúry. Tieto pravidlá sa taktiež uplatnia na ľubovoľnú inú nomenklatúru, ktorá z nej celkom alebo čiastočne vychádza alebo ktorá k nej dopĺňa akékoľvek ďalšie členenie a ktorá je založená na špecifických ustanoveniach spoločenstva, s cieľom uplatniť tarifné alebo iné opatrenia týkajúce sa obchodovania s tovarom. (3) Podľa uvedených všeobecných pravidiel sa musí tovar opísaný v stĺpci 1 tabuľky v prílohe k tomuto nariadeniu zatriediť podľa príslušných kódov KN uvedených v stĺpci 2, a to z dôvodov stanovených v stĺpci 3. (4) Je vhodné, aby záväzné tarifné informácie vydané colnými úradmi členských štátov vo vzťahu k zatrieďovaniu tovaru v rámci kombinovanej nomenklatúry, ktoré nezodpovedajú ustanoveniam tohto nariadenia, mohol držiteľ naďalej uplatňovať, podľa ustanovení článku 12 ods. 6 nariadenia Rady (EHS) č. 2913/92 z 12. októbra 1992, ktoré ustanovuje Colný kódex spoločenstva [3], naposledy zmeneného a doplneného nariadením Európskeho parlamentu a Rady (ES) č. 955/1999 [4], v priebehu troch mesiacov. (5) Opatrenia stanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 tabuľky v prílohe je v súčasnosti zatriedený v rámci kombinovanej nomenklatúry podľa príslušných kódov KN uvedených v stĺpci 2 tejto tabuľky. Článok 2 Záväzné tarifné informácie vydané colnými úradmi členských štátov, ktoré nezodpovedajú ustanoveniam tohto nariadenia, môžu byť naďalej uplatňované, podľa ustanovení v článku 12 ods. 6 nariadenia Rady (EHS) č. 2913/92, v priebehu troch mesiacov. Článok 3 Toto nariadenie nadobúda účinnosť 20. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. októbra 2000 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 144, 17.6.2000, s. 6. [3] Ú. v. ES L 302, 19.10.1992, s. 1. [4] Ú. v. ES L 119, 7.5.1999, s. 1. -------------------------------------------------- PRÍLOHA Opis tovaru | Kód KN | Odôvodnenie | (1) | (2) | (3) | Prípravok takého druhu, aký sa používa na kŕmenie zvierat, získaný chemickou reakciou apatitu, kyseliny fosforečnej a uhličitanu sodného, alebo hydroxidu sodného pri vysokej teplote. Tento výrobok je defluórovaný a pozostáva hlavne zo zmesi vápnika a fosforečnanu vápenatého-sodného. | 23099097 | Zatriedenie je určené ustanoveniami všeobecných pravidiel 1 a 6 na interpretáciu kombinovanej nomenklatúry a znením číselných kódov KN 2309, 230990 a 23099097. Výrobok nevyhovuje opisu uvedenému v poznámke 3(A) ku kapitole 31, pretože je získaný chemickou reakciou apatitu, zlúčenín sodíka a kyseliny fosforečnej, čo umožňuje jeho použitie ako živočíšne krmivo. | --------------------------------------------------